《子贤和韵见酬次答之》
宋代·欧阳澈

诗名浪得在卢前，器识惭非叔度贤。捉月笑他吟采石，凌云端欲赋甘泉。

发硎喜淬冲牛剑，启齿羞谈使鬼钱。平世未应徒尔耳，行藏终与古人肩。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。